সেই সময়ের পর হইতে আমারও বৃক্ষ প্রেমে ব্যাপক প্রবৃদ্ধি ঘটিয়াছে। অনেকেই আমাকে প্রশ্ন করিয়াছেন, আমি কেনো এতো লতাপাতাফুলের ছবি আপ্লোডাই, আল্লার দুইন্যাত কি আর কিছু নাই? আমি তাহাদের দিকে চাহিয়া মুচকি মুচকি হাসিয়াছি। কিছু বলি নাই কারণটারণ। আজ নিশ্চয়ই তাহারা সত্য জানিতে পারিবেন। আমি গাছাপালাফুলটুল সত্যিই খুব ভালোবাসি। ঠেকায় পড়িলে তুলসির পাতা, চন্দ্রমল্লিকার বড়া, ক্যাকটাস কুচি চাবাইয়া চাবাইয়া দুই-চার-পাঁচ দিন অনায়াসে কাটাইয়া দিতে পারিবো। এর বেশি পারিবো না কারণ এই বারান্দায় এখন খুব বেশি গাছ নাই। একদিন অনেক বড়ো বারান্দা হইলে, কিংবা একটা আস্ত ছাদের অধিকার পাইলে সেইদিন তিনি নিশ্চয়ই অনেক খুশি হইবেন। আর তখন ঠেকায় পড়িলে ফুল-পাতা-ক্যাকটাস খাইয়া আমিও অনেকদিন অনায়াসে কাটাইয়া দিতে পারিবো।